CELEX: 62019TN0193
Language: ro
Date: 2019-04-04 00:00:00
Title: Cauza T-193/19: Acțiune introdusă la 4 aprilie 2019 — Achema și Achema Gas Trade/Comisia

17.6.2019   
            
            
               RO
            
            
               Jurnalul Oficial al Uniunii Europene
            
            
               C 206/50
            
         
      Acțiune introdusă la 4 aprilie 2019 — Achema și Achema Gas Trade/Comisia
      (Cauza T-193/19)
      (2019/C 206/52)
      Limba de procedură: engleza
      
         Părțile
      
      
         Reclamante: Achema AB (Jonava, Lituania) și Achema Gas Trade UAB (Jonava) (reprezentanți: J. Ruiz Calzado, J. Wileur și N. Solárová, avocați)
      
         Pârâtă: Comisia Europeană
      
         Concluziile
      
      Reclamantele solicită Tribunalului:
      
                  —
               
               
                  anularea Deciziei C(2018) 7141 final a Comisiei adoptate de Comisia Europeană la 31 octombrie 2018 în cazul de ajutor de stat SA.44678 (2018/N) — Lituania — Modificarea ajutorului pentru Terminalul LNG în Lituania,
               
            
                  —
               
               
                  obligarea la plata cheltuielilor de judecată a Comisiei și a oricăror intervenienți în susținerea Comisiei.
               
            
         Motivele și principalele argumente
      
      În susținerea acțiunii, reclamantele invocă un singur motiv de drept întemeiat pe faptul că Comisia nu a început o procedură de investigație oficială, lipsind astfel reclamantele și alți terți interesați de drepturile procedurale prevăzute la articolul 108 alineatul (2) TFUE.
      
                  —
               
               
                  Reclamantele susțin că toate probele din acest caz indică faptul că Comisia ar fi trebuit să aibă dubii cu privire la compatibilitatea ajutorului de stat cu piața internă și implicit ar fi trebuit să deschidă o investigație oficială. Probele privesc durata investigației preliminare, alte împrejurări în care decizia contestată a fost adoptată și erorile reflectate în conținutul deciziei care este insuficient motivată și viciată de erori grave de apreciere. Mai mult, se susține că Comisia a ignorat aspecte foarte relevante care ar fi trebuit să fie avute în vedere înainte de a concluziona că a avut suficiente informații pentru a declara ajutorul compatibil cu piața internă.
               
            
                  —
               
               
                  În special, reclamantele susțin că: (i) evaluarea necesității pentru Serviciul de Interes Economic General (SGEI) și a întinderii acesteia este eronată și insuficientă; (ii) Comisia a fost în eroare atunci când a stabilit că ajutorul a fost compatibil cu cadrul SGEI; (iii) decizia atacată nu a evaluat în mod suficient ultimele modificări aduse ajutorului și nu este deci motivată în mod adecvat; (iv) evaluarea necesității și a proporționalității măsurilor de ajutor făcută în decizia contestată este eronată și insuficientă și (v) în decizia contestată nu se apreciază în mod suficient impactul semnificativ asupra concurenței în furnizarea gazului în Lituania și asupra comerțului cu alte state membre.